Държавен вестник, бр. 83, 2022 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  83
чертежи. Монтажната марка (наименованието) 
на даден елемент служи за неговата иденти-
фикация и за целта физически се изобразява 
върху самия елемент и еднозначно се използ-
ва в документирането му (производствените 
чертежи). Монтажната марка е съчетание от 
буквени символи и цифри. Често в практиката 
се използват термини, като монтажна марка, 
марка или експедиционен елемент, които са 
еквивалентни на термина елемент.
· Основна маркировка – това е съвкуп-
ността от всички монтажни марки 
съгласно производствените чертежи. 
Само напълно еднакви елементи мо-
гат да имат еднакви монтажни марки. 
Например К-1, което следва да се чете: 
Елемент от типа К (например колона) 
разновидност 1.
· Индивидуална маркировка – разработва 
се и се използва, когато в проекта има 
предвиден пробен монтаж. Тя пред-
ставлява надграждане на основната 
маркировка, като към символите за 
монтажна марка се добавят допълни-
телни символи, които отразяват ин-
дивидуалното положение на елемента. 
Например елементи от рамка по ос 6: 
К-1-6-А. Означава Колона от типа К-1, 
намираща се на ос 6 и ред А.
14. „Монтажни детайли“ са графични 
изображения за възли и съединения между 
стоманени елементи, които се изпълняват 
на строителната площадка при монтаж на 
конструкцията.
15. „Еднопроходен заваръчен шев“ е заваръ-
чен шев, за постигане на проектните размери 
на който е достатъчно еднократно заваряване 
по дължината му.
16. „Многопроходен заваръчен шев“ е 
заваръчен шев, за постигане на проектните 
размери на който се налага многократно 
заваряване по цялата му дължина на повече 
от един слой заварен метал.
17. „Защитен грунд“ е специален грунд, кой-
то осигурява временна защита на стоманената 
конструкция за периода на производството є 
до полагането на трайна АКЗ. Съставът на 
грунда не оказва неблагоприятно влияние при 
термична обработка на стоманата, особено 
на качеството на заваръчните шевове.
18. „Изпълнение на стоманените конструк-
ции“ е комплексна дейност, която в зависимост 
от възлагането може да включва производство, 
монтаж (подготовка на елементите за монтаж, 
доставка на специализирани подпорни или 
повдигащи устройства, използване на специ-
ализирана строителна механизация, доставка 
на механични скрепителни средства, обектови 
заваръчни работи, ремонти или полагане на 
антикорозионна защита), контрол и приемане.
19. „Изводни помощни плочи“ са техно-
логични временни детайли, които служат за 
осигуряване на място за запалване или зага-
сяне на заваръчната дъга извън проектната 
(изчислителната) дължина на съответния 
заваръчен шев.
20. „Категория детайл“ съгласно БДС EN 
1993-1-9 е класификация на детайлите, елемен-
тите и техните заваръчни и други съединения 
съгласно издръжливостта им при натоварване 
на умора.
21. „Компонент“ е съставна част, която се 
закупува като готово изделие и се влага след 
или без обработка (например болтов комплект, 
лагер, дилатационна фуга, електроди) в състава 
на стоманената конструкция.
22. „Комплект“ е строителен продукт, пус-
нат на пазара от един-единствен производи-
тел, под формата на набор от най-малко два 
отделни компонента, които да бъдат сглобени, 
за да бъдат вложени в строежите.
23. „K-клас“ е класификация на болтовите 
комплекти за предварително напрегнати бол-
тови съединения в зависимост от условията на 
доставка съгласно БДС EN 14399, приложими 
към избрания метод за натягане.
24. „Къс и дълъг отвор“ са овални отвори, 
използвани при проектирането на предвари-
телно напрегнати болтови съединения или 
съединения, в които се позволява надлъжно 
преместване. Тези понятия могат да се използ-
ват и за луфтовете в обикновени (ненапрегнати) 
болтови съединения.
25. „Лист от проведена проверка“ е доку-
мент, чрез който се проверява качеството 
на доставените материали или извършените 
видове работи по предварително зададени 
параметри на проверката.
26. „Листова шайба“ е шайба, по принцип 
с квадратна форма, изработена от листов 
материал. Използва се при уголемени или 
овални отвори за равномерно предаване на 
натоварването между болтовия комплект и 
стоманения елемент.
27. „Луфт“ е празнина, хлабина, разстояние 
между две части (детайли, елементи), които 
контактуват. Размерите на определени луфтове 
се дефинират от стандарти или от проектната 
документация.
28. „Материал/и“ са стоманени изделия от 
конструкционна стомана (листов материал, 
профили) или други метали, от определен 
клас и качество, като се акцентира върху 
физико-механичните им свойства, а не към 
формата и предназначението им.
29. „Множител на k-клас“ е преводен коефи-
циент, който дава връзката между необходимия 
затягащ момент и съответната минимална 
напрягаща сила в предварително напрегнати 
болтови комплекти.
30. „Монтаж“ е дейност, която включва 
СМР, при които доставените елементи и 
закупените съединителни средства и компо-